WA BOK
二叔
时间:2014-06-02 00:00:00 来源:德宏团结报
Ka ai: Mahko Tom
Wa Bok myu de du lung wa sai nga ganau jan tsun dan nna , annu wa ni yang gabu nga ga ai.
Ngai matsing da lu ai Wa Bok go mochyang mochyang rai nhtom, ga shaga kam dik ai masha langai re, gaji yang shi nau shaga jang, ngai go Wa Bok hpe “ Hpyenla prat na nang a barengan jaksanat bai gap sharut sai.” ngu manyi asong chyai chyai re shingran ni wa galoi ten du tim malap nchye nga ai.
Wa Bok go annu wa ni a nta du shang wa ai hpang, shi mahtang anhte hpe manam zon di dingkru na atsa tu jo let hkungga bang wa sai. Ngai pyi shi hpe rai n shaga lu yang, shi tingsan majo hpai ladon nna"Ma e , nang sha ra dik ai saling si re." nga lata ko bang ya sai.
Masha n kau hte hkrum yang go hkrap mayu chye, n kau hte hkrum yang go gabu chye nga ai hte hkrap mayu ai gayau gaya nga nga ai. Wa Bok go ngai matsing da lu ai Wa Bok n rai mat sai. Chyaru loi lu dat ai hte shi tsun shi htan, ga go gahtap nna bai tsun tsun, anhte hpa tsun mayu ai, shi hpe gade hkap gabu ai re lam go shi ganing nga tim nchye ya na re.
Ngai go Wa Bok jo ai saling si tingsan majo hpe yu nna, masha a prat wa saling si zon hkri ai mung nga, dui ai mung nga nga ai ngu myit la lu ai. Ganing nga tim Wa Bok mung hkam sha sharang ai lam nau lo mat ai majo, madu a myit hpe jang shanu kau ai rai nga a dong? Gannau la wa-ngan lahkong galang ta si mat, gade nna yang gahpu ba tai ai nye a wa bai si mat, hpang shaning dui la hte duinum bai hkan si nang mat wa, ayon hta ayon mara gahtap ai majo rai na re.
Wa Bok go ngai hpang de yong wa nna " Ma e , Wa Bok hpe hkum myit machyi, hkum myit tsang, nanhte ma ni nga pyo jang ngai mung myit pyo na re. " nga hkan si nang mat wa hkyem sai wa zon nga nna madu a prat hpe ntsun, gasha ni a mahkau tsang ai ga tsun shaga nga ai.
Ngai madat magang, myiprui si gahte wa nna, htoi gabrim tu nga ai wanpu hpe sha yu azi mat ni ai. Shi a mungkan hta ngai gasha go jan zon n shingkang lu tim, shata jan zon sha pyi htoi san tsom nga u ga ngu myit shapro la lu nngai.
Wa Bok a prat ko nna , masha langai a prat hpe ganing re hpe go galu ai prat, ganing re hpe go gadun ai prat nga ai lam hpe lu maram shapro la sangai. Ganing chye di na lo Wa Bok e, nang hpe anhte galoi mung tsora nga na ngu ai myit go, mungkan ntsa hta ahkyak dik ai rai u ga.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga
mos_Latn zho_Hant zho_Hans mri_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn ltg_Latn kac_Latn kac_Latn kac_Latn kac_Latn